Du kan som brændeovnsejer være med til at nedbringe udslippet af sundhedsskadelige partikler ved at følge 4 gode råd.
Hvis du følger Miljøstyrelsens anbefaling om at tænde op i toppen af brændet, kan du reducere de sundhedsskadelige partikler i røgen fra din brændeovn med op til 80 %.Når du tænder op i din brændeovn, så husk derfor de 4 gode råd:
Tænd op i det øverste brænde og lad flammerne arbejde sig oppefra og ned, som et stearinlys.
Brug kun tørt og rent træ.
Sørg for rigeligt med luft og skru først ned, når flammerne bliver lyse. Brug kun lidt brænde ad gangen og ikke for store stykker.
Tjek udenfor at røgen er næsten usynlig og at det ikke lugter grimt.
På Miljøstyrelsens hjemmeside kan du se mere om, hvordan du fyrer fornuftigt i din brændeovn.
Varde Kommune har vedtaget en forskrift for indretning og brug af små fyringsanlæg, herunder brændeovne. Forskriften kan læses her.
Der gøres opmærksom på, at reglerne omkring højde på aftrækssystemer (skorstene) i brændeovnsbekendtgørelsen skal overholdes ved nye installationer.